**สรุปประเด็นข้อสั่งการของผู้บริหาร**

**จากการประชุมผู้บริหารระดับสูงกรมทางหลวงชนบท ประจำเดือนสิงหาคม**

**วันที่ 26 สิงหาคม 2562 เวลา 09.30 น.**

**ณ ห้องประชุมธารสิทธิ์พงษ์ กรมทางหลวงชนบท**

| **รายละเอียดประเด็น** | **หน่วยรับผิดชอบ** | **ผู้บริหารกำกับติดตาม** |
| --- | --- | --- |
| **1. มาตรการ การรับงานของจังหวัดมาดำเนินการ**รทช.ประศักดิ์: งบฯจังหวัด หรือ งบฯกลุ่มจังหวัด ในการก่อสร้างถนนซึ่งแบ่งเป็นถนนของ ทช.และไม่ใช่ถนนของ ทช. ให้ ชช.จิรโชติ หาข้อมูลว่าแบบก่อสร้างในส่วนหัว Title Block นั้นระบุเป็นกรมทางหลวงชนบทหรือไม่ ถ้าหากระบุเป็นกรมทางหลวงชนบทชื่อสุดท้ายที่ลงนามต้องเป็น ผส.ทช.ที่จะปฏิบัติราชการแทนอธิบดี แต่หากระบุเป็นชื่อจังหวัดชื่อสุดท้ายที่ลงนามต้องเป็นผู้ว่าราชการจังหวัด และในส่วนของป้ายในสายทาง หากไม่ใช่ถนนของกรมก็ไม่ควรที่ติดตั้งป้ายที่มีโลโก้กรมในสายทาง รวมถึงเรื่องการแก้ไขสัญญาจ้างในงานที่ไม่ใช่ของกรมทางหลวงชนบทก็ไม่ควรที่จะให้ ผส.ทช.มารับผิดชอบในการลงนามแก้ไขสัญญา โดยให้มานำเสนออีกครั้งหนึ่งว่าควรจะมีการดำเนินการในรูปแบบใดเพื่อให้เกิดความชัดเจนมากยิ่งขึ้นอทช.: การรับงานของจังหวัดต่างๆซึ่งมีงบประมาณมากๆ ควรจะดำเนินการให้ผลงานออกมาดีและมีคุณภาพ เพื่อประชาชนในพื้นที่ ให้ ผส.ทช.ที่ 9 ช่วยดูข้อมูลว่าควรจะต้องทำอย่างไรกรมทางหลวงชนบทถึงจะตอบสนองต่องบจังหวัดให้ได้ผลงานที่ออกมาดีเทียบเท่ากับโครงข่ายของเรา โดยรับฟังความคิดเห็นจาก ผอ.ขทช.ที่มีประสบการณ์หรือแนวทางแก้ไขปัญหารวมถึงความเข้มข้นของการออกแบบ การควบคุมงาน ระบบการควบคุมคุณภาพ และหลักเกณฑ์ในการรับงานของจังหวัดควรจะต้องมีหลักเกณฑ์อย่างไรอทช.: การตั้งงบประมาณสำหรับควบคุมงานของจังหวัด โดยให้ สสท. พิจารณาข้อมูลต่างๆเพื่อหาช่องทางจัดตั้งงบประมาณใช้เป็นค่าดำเนินงานในงานของจังหวัด | **รก.ชช.จิรโชติ ปัญญาประดิษฐ์****ผส.ทช.ที่ 9****สสท.** |  |
| **2. แนวทางและหลักเกณฑ์การแก้ไขปัญหาการถ่ายโอน** - ขอรายชื่อคณะกรรมการการกระจายอำนาจฯ ที่จะเข้าร่วมการประชุมในวันที่ 19 ก.ย. 2562 - ให้ทุก สทช.กำหนดบุคลากรที่จะมาร่วมทำ Work Shop กับทาง สทช.ที่ 4 (เพชรบุรี) - ร่างโครงสร้างบุคลากรเพื่อรองรับ 2 ภารกิจที่สำคัญ ดังนี้ 1) ภารกิจการแก้ไขปัญหาการถ่ายโอนถนนให้แก่ อปท. 2) ภารกิจการดำเนินการตามแผนกระจายอำนาจฯ ฉบับที่ 3 - จัดทำ Action Plan ของกิจกรรมที่จะต้องดำเนินการทั้งหมดว่าจะมีขั้นตอนอย่างไร ใครจะต้องเตรียมการอะไรบ้าง เพื่อให้สอดคล้องกับการดำเนินการของหน่วยงานต่างๆที่เกี่ยวข้อง เช่น ครม. คณะกรรมการการกระจายอำนาจฯ | **สสท.****สทช.ที่ 1-18****สสท.****สสท.** |  |
| **3. โครงการจัดทำแผนพัฒนาทางหลวงชนบทประจำกรมทางหลวงชนบท**ให้ กผง.จัดทำปฏิทินสำหรับผู้บริหารที่จะใช้ในการติดตามการดำเนินการตามแผนฯ ว่าในแต่ละเดือนผู้บริหารจะต้องติดตามเรื่องใดบ้าง | **กผง.** |  |
| **4. งานดำเนินการเอง**งานดำเนินการเองของส่วนภูมิภาค มอบหมายให้ สบร. และ สคก.เป็นหน่วยงานที่จะต้องคอยสนับสนุนการปฏิบัติงาน  | **สบร./สคก.** |  |
| **5. หน่วยงานในภูมิภาคที่มีหน่วยงานอื่นๆใช้พื้นที่ร่วมกัน** ให้ สบก.ช่วยติดตามและรวบรวมข้อมูลว่าในแต่ละสำนักมีข้อเสนอในการแก้ไขปัญหาอย่างไร เพื่อให้ผู้บริหารนำไปเป็นข้อมูลสำหรับเจรจาในระดับผู้บริหารด้วยกันต่อไป | **สบก.** |  |
| **6. การดูแลเส้นทางปั่นจักรยานในพื้นที่ จ.ปทุมธานี** จะมีการปั่นจักรยานในช่วงเดือนธันวาคม 2562 ในพื้นที่ของจังหวัดปทุมธานี ให้ สทช.ที่ 1 (ปทุมธานี) ประสานข้อมูลกับทางจังหวัดถึงเส้นทางที่จะมีการปั่นจักรยานผ่าน ในเบื้องต้นน่าจะเป็นเส้นทางคลอง 5 ขอให้ดูแลความเป็นระเบียบเรียบร้อยให้ดีด้วย | **สทช.ที่ 1 (ปทุมธานี)** |  |